ونزوئلا

ونزوئلا اتا کشور هسته که جنوبی آمریکای ِشمالی سواحل دله دَره. ونه نیشتنگا (=پایتخت) ِنوم کاراکاس هسته. این کشور اتا ایسپانیولی‌زوون کشور هسته و قدیم ایسپانیا و گرند کلمبیا دله دَیّه.

این کشور خله توریست جه پول دریارنه و شه طبیعت ِزیباییون وسّه خله معروف هسته اتی که قدیم تاسا وه ره «زیبایی ِسرزمین» لقب دِنّه.

 تاریخ 
راست|انگشتدان|200px| اتا قلعه که بسات بینه تا دریایی دزدون نتونِن حمله هاکِنِن.
ونزوئلا لاتین ِزوون دله پچوک ِونیز معنی ره دِنه چون وقتی اروپاییون بِمونه این منطقه دله بَدینه که بومیون ئو سَر سِره ساتِنه. کریستف کلمب وقتی سال ۱۹۴۸ این کشور جه برسی‌یه، اَنده این منطقه قیشنگ بی‌یه وه ره Tierra de Gracia (زیبایی ِسرزمین) بنومسته که هَنتا اینجه‌ی ِلقب هسته. 

ونزوئلا ایسپانیا مستعمره بی‌یه، وقتی سیمون بولیوار قیام هاکرده این مناطق گرند کلمبیا دله اضافه بَیینه و بعد اینکه گرند کلمبیا ره تجزیه هاکردنه، ونزوئلا مستقل بیّه. این کشور گینه و کلمبیا جه تاریخ دله چنتا جنگ دانّه که سامون‌سَری دعوا بینه.

 مردمون 
اینتا کشور دله رسمی زوون ایسپانیولی هسته و مردمون ویشته مسیحیت ِپه‌روو هستنه.

 سیاست 
ونزوئلا دله رئیس جمهور ره رای‌گیری جه انتخاب کانّه. ریاست جمهوری ِمدت شیش سال هسته و هر کس فقط دِ بار پشت‌هم بتونده رئیس جمهور بائه. مجلس Asamblea Nacional هم قانون ره نویسنه. ۱۶۷ نماینده مجلس دله درنه که سه‌تا بومیون جه هستنه.

اعدام سال ۱۸۶۳ این کشور دله لغو بیّه و همینسه ونزوئلا اولین کشوری هسته که اعدام ره غیر قانونی اعلام هاکرده.Amnesty International USA Abolitionist and Retentionist Countries.
Retrieved ۱۹ August ۲۰۰۶The Death Penalty Worldwide. InfoPlease. Retrieved ۱۹ August ۲۰۰۶.

این کشور دله چندین ساله که سوسیالیستون حکومت کانّه. هوگو چاوز ونزوئلایِ اتا معروف رییس‌جمهور این طیف جه هسته که ونه بمردن په ونه معاون نیکلاس مادرو حکومِت جه بَرِسی‌یه.

مادرو حکومت گادِر اقتصاد ونزوئلا دله خله ضعیف بیّه و سیاسی آزادیون کمته بینه و همینسه مردم حکومت ره هاپتنه و مخالفون ِرهبر زندونی بیّه ولی راهپیمایی‌ئون و تظاهرات تموم نینه و ادامه دارنه.

 تقسیمات 
بندانگشتی|چپ|315px|نقشه سیاسی ونزوئلا
ونزوئلا اتی فدرالیسم ِکشور هسته و ونه ایالات شه وسِّه اتی استقلال دارنه.
  آمازون ایالت (پورتو آیاکوچو)
 آنزوآتگویی (بارسلون (ونزوئلا))
 آپوره (سان فرناندو دی پور)
 آراگوآ (ماراکای)
 باریناس (باریناس)
 بولیوار ایالت (سیوداد بولیوار)
 کارابوبو (والنسیا)
 کوجدیس (سان کارلوس)
 دلتا آماکارو (توکوپیتا)
 فالکون (کورو)
 گوآریکو (سان خوآن دی لاس موروس)
 لارا (بارکوئیزیمتو)  مریدا (مریدا)
 میراندا (لاس تکوس)
 موناگاس (ماتورین)
 نووا اسپارتا (لا آسونسین)
 پورتوگسا (گوآنارا)
 سوکره ایالت (کومانا)
 تاچیرا (سان کریستوبال)
 تروجیلو (تروجیلو)
 یاراکوی (سان فلیپ)
 وارگاس (لا گوایرا)
 زولیا (ماراکایبو)

 منابع 

 انگلیسی ویکی‌پدیا


رج:جنوبی آمریکا کشورون
رج:ایسپانیولی‌زوون کشورون
رج:اوپک
رج:جی پونزه
رج:ایسپانیا قدیمی مستعمرات
رج:آمریکا کشورون
رج:سوسیالیست کشورون